Slank Sarah Palin vekker oppsikt
Den tidligere guvernøren i Alaska beroliger ukebladgiganten People med at hun jobber med en ny fitnessbok. I en E-post til ukebladet skriver hun: - Sammen med familien skriver jeg en bok om trening og selvdisiplin. Boken tar for seg hvilken mat som gir riktig energi, forteller hun.Palin gjør også et poeng at man fortsatt skal kunne spise god hjemmelaget mat. En kunst den tidligere guvernøren er kjent for, ifølge ukebladet. I den «unike og motiverende boken» lover politikeren å ta for seg flere tema. - Det vi gjør fungerer, gir livskvalitet og næring alle kan nyte, legger hun til.Det er uklart om Palin har en kontrakt for den kommende boken, eller når arbeidet vil bli publisert. Sarah Palin var guvernør i delstaten Alaska fram til juli 2009, da hun trakk seg midt i embetsperioden. Palin var John McCains visepresidentkandidat ved presidentvalget i USA 2008.
Nye bilder av den amerikanske politikeren vekker oppsikt på nettet.